การเตรียมตัวสอบทุนรัฐบาลญี่ปุ่น ( Monbukagakusho) โดย บอมบ์ MWITS 19 Room 10

ประเภท Undergraduate สายวิทย์ สาขาที่เลือก : Chemical Engineering

1. **การเตรียมตัวก่อนสอบข้อเขียน, รายละเอียดข้อสอบ**

พี่เลือกสอบสายฟิสิกส์ ก็เลยสอบ คณิตศาสตร์ อังกฤษ ฟิสิกส์ และเคมี

สำหรับพี่แล้ว พี่คิดว่าน้องควรอ่านเนื้อหาม.ปลายให้จบภายในม. 5 เลยแล้วก็อ่านทบทวนไปเรื่อยๆ เพราะโจทย์ค่อนข้างหลากหลาย และน้องน่าจะต้องใช้ประสบการณ์ในการทำโจทย์ด้วยพอสมควรเลย ทำโจทย์เก่าด้วย ย้อนไปหลายๆปีก็ดีนะ เพราะจะบอกว่าข้อสอบมีแนวเดิมเหมือนกัน

**เคมี :** พี่คิดว่าค่อนข้างยากนะ สำหรับวิชานี้ น่าจะคัดคนได้เลยสำหรับปีนี้ แต่ที่สำคัญคือ มีโจทย์ซ้ำด้วย ข้อสอบออกแผนภาพปฏิกิริยาเคมีอินทรีย์ที่เหมือนข้อสอบเก่าบางส่วน

ในส่วนของเนื้อหา ก็ครอบคลุมหลายๆเรื่อง เน้นเคมีอินทรีย์และการทดสอบสาร คุณสมบัติสาร ข้อสอบยังออกเรื่อง เทอร์โมไดนามิกส์ ด้วย

**เลข :** ปีนี้เห็นหลายคนบอกว่าเลขไม่ยาก ก็น่าจะเป็นตามนั้นนะ แค่วัดความรอบคอบเป็นหลัก มีข้อใหญ่เป็นแคลคูลัสมี อินทิเกรตนิดหน่อย กับอนุกรม นอกนั้นเป็นข้อเติมคำที่ไม่น่ายากมาก

**อังกฤษ :** พี่แนะนำให้น้องไปอ่านเรื่อง Two-word verb และทำโจทย์ Error identification มาดีๆ เพราะค่อนข้างยาก บทความที่ให้อ่านไม่ยากมาก ไม่ค่อยกำกวมด้วย

**ฟิสิกส์ :** วิชานี้พี่คิดว่ายากที่สุด เพราะออกหลากหลาย และยากเหมือนกัน ข้อสอบส่วนใหญ่ออกเป็นตัวแปรแล้วก็มีเรื่อง projectile, Doppler Effect, และก็ capacitor

1. **การเตรียมตัวก่อนสอบสัมภาษณ์, รายละเอียด**

พี่เอาคำถามของรุ่นพี่มาดูแล้วก็ลองถามเองตอบเองไปเรื่อยๆ อ่ะ ลองคิดคำตอบที่ฟังดูเพราะๆ แล้วก็ใช้คำศัพท์ไม่ยากเกินไป เตรียมคำแนะนำตัวเองเป็นภาษาญี่ปุ่นง่ายๆ แล้วก็คำขอบคุณด้วยก็ทำให้คณะกรรมการประทับใจพอสมควร

คำถามในวันจริง

* แนะนำตัวเอง
* ทำไมต้องประเทศญี่ปุ่น
* ทำไมถึงอยากเรียนภาษาญี่ปุ่น (พี่บอกเขาไปว่าพี่เคยเรียนตอน ม.2)
* ไป JENESYS มา ได้ทำกิจกรรมอะไรกับโฮสต์บ้าง
* ชอบอ่านหนังสือประเภทอะไร
* ตอนทำข้อสอบข้อเขียน วิชาไหนยากที่สุด เพราะอะไร
* คุณคิดว่า สาขาของคุณจะสามารถช่วยประเทศไทยได้อย่างไร (พี่ตอบไปว่าแก้ไขปัญหาพลังงาน)
* แก้ไขยังไง (ตอบไปว่า ศึกษาในสาขา semiconductor เพื่อพัฒนาระบบขนส่งพลังงานลดการสูญเสีย)
* ใครเป็นคนแต่งบทแนะนำตัวให้ (พี่ตอบไปว่าให้ฝาแฝดผู้หญิงที่เรียนอยู่สายศิลป์ช่วยดูให้)
* คิดว่าการมีฝาแฝดหญิงต่างจากการมีน้องสาวอย่างไร
* เป้าหมายสูงที่สุดในชีวิตคุณคืออะไร (พี่รู้สึกแปลกมาก เพราะพี่โดนถามคำถามนี้สองครั้ง โดยกรรมการคนเดิม แบบมีคำถามคั่นซักสองคำถามแล้วก็ถามใหม่)
* พ่อแม่ยินยอมให้ไปญี่ปุ่นหรือเปล่า หลังทราบข่าวเรื่องแผ่นดินไหวกับสึนามิ

โชคดีนะครับน้องงง ^^